2016  نوبل ادبیات اؤدولونون صاحبی باب دیلن‌دان خبر آلینا بیلمیر.
1  میلیون د‌لارلیق اؤدول قازاندیغی‌نین آچیقلانماسی‌نین اوزرین‌دن گون‌لر گئچمه‌سینه باخمایا‌راق دیلن، نوبل اؤدول کمیته‌سی ایله ارتباطا گئچمه‌دی.
کمیته بابا اؤدولون آچیقلاندیغیندان بری اولاشا بیلمدیک‌لرینی و آرتیق آراماق‌دان وازگئچدیکلرینی بیلدیردی.
نوبل اؤدوللری 10 دسامبردا سوئدین استکهلم شهرینده تشکیل ائدیله‌جک مراسیمله صاحب‌لرینه وئریله‌جک.
آنجاق دیلنین مراسیمه قاتیلیب قاتیلمایاجاغی معما.
20  ایلدیر نوبل ادبیات اؤدولونه نامیزد اولا‌راق گؤستریلن باب دیلن، یالنیز نوبل آکادمیسینه دئییل توپلوما دا نوبل حاقیندا هئچ بیر آچیقلاما ائتمه‌یه‌رک سس‌سیزلیگینی قورویور.
صنعتچی‌نین بو داورانیشی بعضی‌لرینه گؤره مشهورلارین سوروم‌سوزلوغونون و عنادچی‌لیغی‌نین، بعضی‌لرینه گؤره ده اؤز یولوندا اؤز طرزینده گئتمه اصراری‌نین نتیجه‌سینده.
دونیا تاریخینه 68لر اولا‌راق گئچن دؤورون سسی اولان 75 یاشین‌داکی باب دیلن، صنعتین هر دالین‌دان ساییسیز اؤدوله لاییق گؤرولدو.
مشهور مغنی اوتوبیوگرافیسینده تورک اولدوغونو، آتا‌لاری‌نین ایستانبول‌دان کاغیزمانا، اورا‌دان دا ترابزون و اودئسایا کؤچ ائتدیگینی ایضاح ائتمیشدی.
